李佳芯踢爆李思捷隱瞞扮《智能雪人》 高EQ霸氣回應「解凍」說法
李佳芯、譚俊彥和姜大衞等演員今日(16日)出席《麻雀樂團》拜神,率先分享新劇造型。李佳芯接受《香港01》訪問談及新劇角色:「監製就形容佢係一個女漢子,有柔弱同埋剛強嘅一個人,同譚俊彥嘅關係都幾close,由細到大都認識。」她繼續指與譚俊彥有感情戲,並表示:「好close嘅關係,最後會唔會發展更加多,就要等觀眾自己睇。」
講到姜大衛(John哥)首次憑電影《白日之下》勇奪金像獎「最佳男配角」,他說:「頭先嚟到已經恭喜佢,咁啱今日嗰兩場就拍我哋一家,連埋John哥一齊食飯,順便喺套劇裏面同佢慶祝埋。」
提及李思捷在TVB新綜藝《福祿壽訓練學院》扮《智能雪人》 ,她表示:「我有聽佢哋啱啱講,不過我自己冇睇。咁我覺得如果公司攞返呢樣嘢嚟開玩笑,證明我哋公司開明咗開通咗。」至於李思捷在節目當中講及「如解凍,請講解凍」,被網民暗指刻意狂串李佳芯成功「解凍」復出拍戲,她說:「呢樣嘢近呢幾年都聽過,我每一次出嚟每一次都問,都係答同樣嘅嘢,但其實都見到我。」她強調:「最緊要下次再見到我。」
講到李思捷換衫場面打格仔,她表示:「劇情上我都有打格仔,佢食返呢樣嘢都OK!」她繼續只不會因此嬲咗李思捷,並笑言:「唔知佢嗰日係咪拍攝,佢嗰日見到我就即刻有口難言,話有啲嘢好想同我講,但係又唔講得,咁我終於明白點解佢會咁樣,原來佢係想玩一個咁樣嘅主題。」
對於早前任嘉賓慘被P走職訓局,她說:「嗰一次我就去一個戲劇上嘅分享,之後我都冇理咁多就繼續工作,每個部門都有自己處理方法,我自己就唔去評論。」